Na podlagi 63.a in 64. člena Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS, 141/22 – ZNUNBZ, 40/23 – ZČmIS-1 in 78/23) in 11. točke 22. člena Statuta Zavoda za zdravstveno zavarovanje Slovenije (Uradni list RS, št. 87/01 in 1/02 – popr.) je upravni odbor Zavoda za zdravstveno zavarovanje Slovenije na 24. redni seji 4. 12. 2023 sprejel

**SKLEP**

**o objavi javnega razpisa programa izvajanja šolanja psov vodičev slepih zavarovanih oseb**

**za obdobje od 1. 3. 2024 do 28. 2. 2029**

1. **člen**

Zavod za zdravstveno zavarovanje Slovenije (v nadaljnjem besedilu: Zavod) lahko sklepa pogodbe z izvajalci le na podlagi izvedenega javnega razpisa programa izvajanja šolanja psov vodičev slepih zavarovanih oseb.

1. **člen**

Na javni razpis se lahko prijavi pravna ali fizična oseba, ki izvaja šolanje psov (v nadaljnjem besedilu: vlagatelj) in izpolnjuje vse pogoje, navedene v razpisni dokumentaciji, ter bo priložila v razpisni dokumentaciji zahtevana dokazila.

1. **člen**
2. Razpisna dokumentacija se objavlja na internetnem naslovu Zavoda:

<https://partner.zzzs.si/medicinski-pripomocki/zagotavljanje-pri-dobaviteljih/javni-razpisi/>

1. Razpisna dokumentacija je javno objavljena do datuma za predložitev ponudb.
2. Za pravočasno šteje ponudba, ki je v glavni pisarni Zavoda predložena oziroma prispela do 5. 1. 2024 do 12. ure. Vloga vlagatelja, ki predloži vlogo po izteku navedenega roka, se zavrže in se neodprta vrne vlagatelju.
3. Vlagatelj mora predložiti ponudbo po pošti ali osebno na naslov: Zavod za zdravstveno zavarovanje Slovenije, Miklošičeva 24, 1507 Ljubljana, pritličje, glavna pisarna, s pripisom »JR ZA PSE VODIČE SLEPIH 2023«.
4. **člen**
5. Zavod bo priznal sposobnost vlagateljem, katerih vloge bodo popolne in ki bodo izpolnjevali naslednje pogoje:
6. je registriran kot pravna oseba ali samostojni podjetnik, ki na dan objave tega javnega razpisa izvaja dejavnost šolanja psov (v nadaljnjem besedilu: splošni pogoj);
7. je strokovnjak s področja šolanja psov (v nadaljnjem besedilu: strokovni pogoj);
8. je sposoben izvajati program šolanja psov vodičev slepih zavarovanih oseb v skladu s pogoji tega javnega razpisa in s pogoji, določenimi v Sklepu o pogojih pri zagotavljanju pravice do psa vodiča slepih (Priloga razpisne dokumentacije);
9. če je bil pogodbena stranka Zavoda v letih 2019 do vključno 2023, je izpolnjeval vse pogodbene obveznosti do Zavoda, (podlaga za ugotovitev izpolnjevanja pogodbenih obveznosti je arhivirana dokumentacija Zavoda za leta 2019, 2020, 2021, 2022 in 2023);
10. ni v stečajnem postopku, postopku prisilne poravnave ali likvidacije oziroma ni prenehal poslovati na podlagi sodne ali druge prisilne odločbe ter ni v postopku prenehanja ali izbrisa iz registra društev ali iz poslovnega registra Slovenije;
11. ima poravnane vse davke, prispevke in druge obvezne dajatve, skladne z nacionalno zakonodajo, zapadle do vključno zadnjega dne v mesecu pred oddajo vloge na ta javni razpis;
12. podatke o osebah, za katere šola psa vodiča slepih, vodi skladno s predpisi, ki urejajo hrambo in varovanje osebnih podatkov.
13. Vlagatelj izpolnjuje strokovni pogoj iz 2. točke prejšnjega odstavka, če oseba, ki pri njem izvaja šolanje psa vodiča slepih ali on sam, če se prijavlja kot samostojni podjetnik (v nadaljnjem besedilu: vaditelj), izpolnjuje hkrati naslednje pogoje:
14. razpolagati mora z vsaj enim potrdilom Kinološke zveze Slovenije, ki so našteta v točkah od a) do f) ali potrdilom pod točko g) ali priložiti izjavo pod točko h):
15. vodnik delovnega ali reševalnega psa,
16. vodja osnovne vrste začetnega tečaja športnih psov,
17. vodja osnovnega tečaja,
18. vodja višje stopnje šolanja športnih psov,
19. inštruktor šolanja reševalnih psov I. stopnje (verificirano pri Kinološki zvezi Slovenije),
20. kinološki sodnik za ocenjevanje dela športnih oz. reševalnih psov,
21. inštruktor v ustanovi, kjer se poklicno ukvarjajo s šolanjem psov;
22. da je v breme obveznega zdravstvenega zavarovanja uspešno izšolal najmanj tri pse vodiče slepih;
23. če je v obdobju od 2019 dalje šolal pse vodiče slepih v breme obveznega zdravstvenega zavarovanja, v tem obdobju ni prišlo do prekinitve šolanja psov vodičev slepih zaradi neizpolnjevanja pogodbenih obveznosti (podlaga za ugotovitev izpolnjevanja pogodbenih obveznosti je arhivirana dokumentacija Zavoda za leta 2019, 2020, 2021, 2022 in 2023);
24. predloži potrdilo, da se je najmanj pet dni izpopolnjeval v eni izmed šol članic mednarodnega združenja šol psov vodičev slepih (International Guide Dog Federation), ki ni starejše od 5 let od roka za prijavo na javni razpis ali predloži izjavo, da bo predložil takšno potrdilo v roku 5 let od sklepa upravnega odbora Zavoda o izbiri;
25. imeti mora najmanj 10-urni tečaj iz orientacije slepih oseb;
26. imeti mora ustrezne namestitvene in vadbene pogoje za šolanje psov vodičev slepih, ki jih na podlagi ogleda ocenijo strokovni delavci Zavoda ali od Zavoda pooblaščena oseba;
27. podatke o osebah, za katere šola psa vodiča slepih, vodi skladno s predpisi, ki urejajo hrambo in varovanje osebnih podatkov;
28. aktivno govori slovenski jezik. Šteje se, da oseba aktivno govori slovenski jezik, če je državljan Republike Slovenije. V nasprotnem primeru mora vlogi priložiti dokazilo, izdano s strani ustrezno pooblaščene institucije o znanju slovenskega jezika na nivoju B2, v skladu s »Common European Framework of Reference for Languages – CEFR«.

1. **člen**
2. Zavod bo opravil izbiro med vlagatelji najpozneje v 60 dneh po izteku roka za predložitev vlog.
3. Pregled in ugotavljanje izpolnjevanja pogojev prispelih ponudb bo opravila strokovna služba Zavoda, odločitev o izbiri pa sprejme upravni odbor Zavoda. Sklep upravnega odbora Zavoda o izbiri prejmejo vlagatelji, ki so oddali svoje vloge v skladu z razpisno dokumentacijo, v sedmih delovnih dneh od datuma sklepa upravnega odbora Zavoda.
4. **člen**
5. Zavod bo z izbranim izvajalcem sklenil pogodbo, v kolikor bo ugotovil, da obstaja zavarovana oseba oziroma zavarovane osebe, ki so upravičene do psa vodiča slepih v breme sredstev obveznega zdravstvenega zavarovanja.
6. Pogodba se bo sklenila za posamezno zavarovano osebo.
7. V pogodbo so vključeni naslednji stroški:
8. dobava in šolanje psa vodiča, vključno s preizkusom - 13.000,00 EUR z vključenim DDV,
9. letno izpopolnjevanje vključno s preizkusom - 220,00 EUR z vključenim DDV,
10. dnevna oskrba v primeru odsotnosti slepega zaradi bolezni - 18,50 EUR z vključenim DDV,
11. cena ure v primeru nudenja izredne strokovne pomoči - 30,00 EUR z vključenim DDV.
12. Izbrani izvajalci bodo v času šolanja psa vodiča slepih upravičeni do stroškov prevoza, ki nastanejo pri šolanju psa in niso vključeni v strošek dobave in šolanja psa vodiča slepih iz 1. točke tega odstavka (če gre za razdaljo od izvajalca do prebivališča zavarovane osebe nad 50 km v eno smer). Stroški prevoza znašajo (glede na dejansko razdaljo od izvajalca do prebivališča zavarovane osebe):

* od 50 km do 75 km, 473 EUR,
* od 76 do 100 km, 627 EUR,
* od 101 do 125 km, 869 EUR,
* od 126 do 150 km, 1.100 EUR,
* od 151 do 175 km, 1.265 EUR,
* nad 176 km, 1.430 EUR.

1. **člen**

Vlagatelj, ki ne bo izbran, lahko zahtevo za arbitražo posreduje pisno, najpozneje v sedmih delovnih dneh od datuma prejema Sklepa upravnega odbora Zavoda o izbiri na naslov: Zavod za zdravstveno zavarovanje Slovenije, Miklošičeva 24, 1507 Ljubljana, s pripisom »JR ZA PSE VODIČE SLEPIH 2023 – ZAHTEVA ZA ARBITRAŽO«. Sestavni del zahteve za arbitražo mora biti podpisana izjava vlagatelja, da se strinja z vpogledom v dokumentacijo njegove vloge s strani članov arbitraže, vključno z dokumenti, ki so zaupne narave.

1. **člen**

Ta sklep začne veljati naslednji dan po objavi na spletni strani Zavoda.

Št. 171-113/2023/1

Ljubljana, dne 4. decembra 2023

Zavoda za zdravstveno zavarovanje

Slovenije

Irena Ilešič Čujovič

predsednica upravnega odbora